રાજ્ય સરકાર દ્વારા એ ગ્રેડની નગરપાલિકા વિસ્તારમાં સિટી બસસેવા શરૂ કરવા માટેના આદેશ કર્યા છે પરંતુ છેલ્લા 4 વર્ષથી સરકાર પાલિકાઓને આ સિટી બસ સંદર્ભે માત્ર દિલાસો જ આપી રહી છે. 22 પાલિકાઓમાં આ સિટી બસ સેવા શરૂ થવાની વાત છે પરંતુ તે અંગે નવસારી પાલિકા ચાર વર્ષથી સરકારમાંથી બસ ક્યારે આવે અને લોકો તેનો લાભ લે તે અંગે રાહ જોઈ રહી છે કે પછી અગાઉની માફક સરકાર કોણીએ ગોળ ચોપડશે કે બસની ફાળવણી કરશે તે જોવું રહ્યું.